

**Ордабасы ауданы бойынша ауданішілік және ауылішілік бағыттарға жолаушылар мен багажды автомобиль көлігімен тұрақты тасымалдау тарифтерін белгілеу туралы**

Түркістан облысы Ордабасы ауданы әкiмдiгiнiң 2021 жылғы 13 мамырдағы № 271 қаулысы. Түркістан облысының Әдiлет департаментiнде 2021 жылғы 13 мамырда № 6205 болып тiркелдi

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31 бабының 2 тармағына, "Автомобиль көлігі туралы" Қазақстан Республикасының 2003 жылғы 4 шілдедегі Заңының 19 бабына және "Тұрақты маршруттар бойынша жолаушылар мен багажды тасымалдау жөнінде қызмет көрсетуге тарифтер есептеу әдістемесін бекіту туралы" Қазақстан Республикасы Көлік және коммуникация министрінің 2011 жылғы 13 қазандағы № 614 бұйрығына (Нормативтік құқықтық актілерді мемлекеттік тіркеу тізіліміне № 7297 болып тіркелген) сәйкес, Ордабасы ауданының әкімдігі ҚАУЛЫ ЕТЕДІ:

      1. Ордабасы ауданы бойынша жолаушылар мен багажды тұрақты автомобиль көлігімен тасымалдау маршруттарына мынадай тарифтер белгіленсін:

      1) Ауданішілік бағыттарға жолаушылар мен багажды автомобиль көлігімен тасымалдауға 1 шақырымға – 6,0 (алты теңге) теңге.

      2) Ауылішілік бағыттарға жолаушылар мен багажды автомобиль көлігімен тасымалдауға – 50 (елу) теңге.

      2. "Ордабасы ауданы әкімінің аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулының "Қазақстан Республикасының Әділет Министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) осы қаулыны оны ресми жарияланғаннан кейін Ордабасы ауданы әкімдігі интернет-ресурсына орналастыруды қамтамасыз етсін.

      3. Осы қаулының орындалуын бақылау аудан әкiмiнiң орынбасары Н.Сулейменовке жүктелсiн.

      4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Аудан әкімі* | *Н. Турашбеков* |

      "Келісілді"

      Ордабасы аудандық

      Мәслихатының хатшысы

      Қ.Әбдіхалық\_\_\_\_\_\_\_\_\_\_\_\_

      " "\_\_\_\_\_\_\_\_\_2021 жыл

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК